ניגון ירושלמי

שמאל
אנסמבל ניגון ירושלמי הוא הרכב מוזיקלי המנגן מוזיקה אתנית.

שם ההרכב רומז לכך שחבריו מאמינים כי בליבה של ירושלים קיים ניגון עתיק, והוא נתיב לסיפורה של העיר.

ההרכב מעלה את המופע "תפילת עליה" השוזר לתפילה אחת פיוטים, סיפורים, וניגונים של עולי הרגל לירושלים.

ההרכב מבצע גם ליווי מוזיקלי באירועים, וליווי מוזיקלי לסיורים בירושלים.

==אלבומים==

==חברי ההרכב==
===שלמה אילן קינן===
שלמה אילן קינן נולד ב-19 בינואר 1981. גיטריסט ומלחין.

ניגן ומנגן בהרכבים שונים, ביניהם להקת "בית אבא", "עטרוש", "מג'ודה", "ג'אלי אנמסבל", "הלל", טריו "סימני דרך", "תחמילה", אנסמבל "שיר ידידות" ו"טרה רוסה" שהיה אחד ממקימיו.

ניגן לצד רואי לוי, יפתח דקל, מרדכי יצהר בוימל, יוסל'ה אשל, אלעד גבאי ואורה ברנס, אביחי פז גרינוולד, עמיחי בן דרור ועוד.

העלה מופע אישי בשם "שלמה אילן קינן – נקודות דרך". בשנת 2000 יצא אלבום שהוקלט בהופעה חיה ב"מעבדה" בירושלים.

הלחין לצד דוד דאור את השיר "פתוח לבך" והשתתף בהקלטתו. כתב וביצע את המוזיקה לסרט האנימציה "תיהמת" שביים משה בנברם במסגרת פרויקט גמר במוסררה בית הספר הרב תחומי לאמנות וחברה ע"ש נגר. השתתף במופע "שצף קצב ירושלמי". השתתף כחלק מלהקת צלילי בית לחם במופע "מים לדוד המלך" - ערב של מוזיקה והומור לכבוד דוד המלך שהועלה בבית אבי חי בהנחיית גיל קופטש.

===הלל מאלי===
הלל מאלי נולד ב-30 באפריל 1984 ברמת הגולן ליהודה, רב ומחנך, וליעל, חוקרת יהדות ואמנות. חמישי בין שבעה אחים. כשהיה בן 14 עבר עם משפחתו להתגורר בעיר דוד. למד בישיבה תיכונית חיספין והדריך בסניף בני עקיבא בטבריה. למד בישיבת הר המור בירושלים, ישיבת איילת השחר באילת, ובבית ועד לתורה בעתניאל. חוקר ירושלים, מדריך בכיר ואחראי על התכנים במרכז המבקרים עיר דוד, וביד בן צבי. מרצה במדרשת עין פרת, מרכז יעקב הרצוג, מכון מגלי"ם - מכון גבוה ללימודי ירושלים, מת"ן - מכון תורני לנשים ועוד. דוקטור לתלמוד באוניברסיטת בר-אילן ולומד לקראת סמיכה לרבנות. יוזם ומנהל פרויקט "עומק השטח" - תוכנית לימודי ירושלים במכינות קדם צבאיות. ריכז את בית המדרש לנשים בבית מורשה ולימד שיעורים בקהילת בית הכנסת רמב"ן של הרב בני לאו ובמיזם 929. בשנים 2020–2021 היה חוקר פוסט-דוקטורט בבית הספר למשפטים של אוניברסיטת ניו יורק כעמית מלגת פולברייט.

למד חליל אצל עשהאל שריר, וכיום תלמידו של דביר כץ.

נשוי ואב לשלושה. התגורר 5 שנים בבית החושן בעיר דוד, וכעת מתגורר בנחלאות.

===יוני שרון===
יוני שרון נולד ב-7 בנובמבר 1986. בנו של הרב זאב שרון.

למד בישיבת חברותא במגמת מוזיקה.

מנגן על מגוון כלי הקשה מרחבי המזרח התיכון: דרבוקה פקיסטנית, ריק, דף, דג'מבה, תופי בונגו, תופי קונגה, פריים, דאולה, בנדיר, קחון ועוד.

למד דף, דרבוקה וריק אצל אמן כלי ההקשה זוהר פרסקו, למד בוראן וכפות אצל אייב דורון, ולמד מוזיקה אצל יאיר דלאל ופרץ אליהו. עבר השתלמויות מוזיקליות בתחום המוזיקה הערבית והפרסית.

ניגן ומופיע בהרכבים שונים, בהם: "בית אבא", "עטרוש", "טרה רוסה", "בעלמא", אנסמבל "שיר אדמה", אנסמבל "רומבלדי", אנסמבל "ואני תפילה", "סוסטה סיס", "אתניק מוד", אנסמבל היונה, אנסמבל מוצירי, "הלב והמעיין", אנסמבל האחים נטף, "Sesler Band" ועוד.

ניגן לצד ארז לב ארי, מיקי גבריאלוב, סיני תור, מארק אליהו, יצחק מאיר, מיכה ביטון, ניצן חן רזאל, דוד דאור, שם טוב לוי, מיקה קרני, גולן אזולאי, קרולינה, ועוד.

השתתף במופע "נוגע במה שאינו" שניהל אמנותית, שיחק ושר ברוך ברנר, במופע "אשורר שירה - היפים בפיוטי ישראל" שנערך בכנס "לשון ראשון" - כנס השפה העברית בראשון לציון, במופע "תמיד" של רעות שחר, במופע "שירת הים התיכון", במופע "שירת הקנים" של צחי ונטורה ועוד.

ב-2010 ניגן לצד משה שלו בהצגה "שברי לוחות" שעיבד וביים גלעד אלפסי ע"פ סיפור מאת הרב חיים סבתו בתיאטרון תאיר.

השתתף בהקלטת האלבומים "המניין - שרים 20 לקרליבך", "כמה אור" של יהודה לויכטר, "אגדלך" של פורת נוב, "מעבר לגבולות" של ביני לנדאו, "הפרויקט של נפתלי כלפה", "בייבי אוריינטל 2" שיזם והפיק מוזיקלית אילן בן עמי, "אל תוך עצמך" של שירה זיידמן, "שירת רבים 3" של דוד דאור, "ישמח מלך" של שלמה כץ ועוד.

ניגן לצד אילן קינן בכלי הקשה בסרט האנימציה "תיהמת" שביים משה בנברם במסגרת פרויקט גמר במוסררה בית הספר הרב תחומי לאמנות וחברה ע"ש נגר. השתתף בפרויקט של קרן אן בהקלטת פסקול לסרט צרפתי.

ב-2016 שיחק בפרק הרביעי של סדרת האינטרנט "מעבר לקווים" שכתבו אדם צחי וגדי וייסברט וביים נועם קידר.

מלמד תופים וכלי הקשה במרכז "פעימות" ובאופן פרטי, ומנחה סדנאות תופים וקצב ברחבי ישראל.

נשוי ואב לשלושה, מתגורר בכפר אלדד.

===משה שלו===
משה שלו מנגן על כלים השייכים למוזיקת המקאם: סנטור, טאר, עוד וכלי מיתר. את עיקר השכלתו המוזיקלית רכש אצל פרץ אליהו. משה מנגן במגוון הרכבים ומביא בהם לידי ביטוי את אוצרות המוזיקה המזרחית הקלאסית. מנגן בתזמורת ירושלים החדשה.

בין השאר: ניגן בעוד בשיר "ממצרים" מתוך האלבום "ליל אברהם" של משפחת ואך. ניגן בעוד ובסנטור בפתיח הסדרה "עלילות ארץ גושן" בערוץ מאיר לילדים. ניגן בסנטור בשיר "ארמונו של מלך" באלבום "משכן" של ביני לנדאו. ניגן בטאר בשיר "הרחמן" של מרדכי יצהר בוימל. ניגן בטאר ובעוד בשיר "תעוף" באלבום "האש שבתוכי בוערת" של מרדכי יצהר בוימל. ניגן בטאר בשיר "אם ננעלו" של ישי ריבו.

ב-2010 כתב את המוזיקה וניגן לצד יוני שרון בהצגה "שברי לוחות" שעיבד וביים גלעד אלפסי ע"פ סיפור מאת הרב חיים סבתו בתיאטרון תאיר.

הפיק לצד יהודה לבבי, ניגן ושר באלבום "המניין - שרים 20 לקרליבך".

הופיע לצד יצחק מאיר, אילן קינן, מרדכי יצהר בוימל, אנסמבל מכילתא ובאנסמבל מוצירי.

מנחה ומנהל מוזיקלית לצד יגל הרוש את "קדם" - קבוצת לימוד ויצירה של מוזיקאים המתכנסת על עתיקות עיר דוד ויוצרת מוזיקה מקורית היונקת מהחלל ומספר תהילים.

===יגל הרוש===

יגל הרוש נולד ב-28 באוקטובר 1984 בדימונה וגדל שם בבית דתי. כשגדל עזב את הדת, וב-2005 למד לתואר ראשון בפילוסופיה באוניברסיטת בן-גוריון. במהלך לימודיו באוניברסיטה חבר לקבוצת מוזיקאים והם החלו לעסוק במוזיקה. יום אחד הגיעה לקבוצה הצעה מארגון "הלל ישראל" להצטרף לפרויקט בו מוזיקאים מבצעים מחדש פיוטים וניגונים ישנים. הרוש וחבריו קיבלו מימון וציוד והתחילו לעבוד על הפיוט "ידידי השכחת" של רבי יהודה הלוי שעל שמו נקרא הפרויקט. על השתתפותו בפרויקט זה סיפר: "בזמן שהחברים התלבטו האם מתאימה גיטרה בס או לא, אני נשאבתי למילים. מבין חברי הקבוצה הייתי היחיד שהמילים היו מחוברות לו עם לחן, ועם סיטואציה חיה. זכרתי את סבי עליו השלום שר את הפיוט בבית הכנסת ובערבי שבת בביתו ופתאום זה הכה בי – אני שכחתי. שכחתי את ניגוני בית אמי ואבי. שכחתי את החי"ת והעי"ן, שכחתי איך להתפלל, שכחתי איך למלל את התאווה הבלתי פוסקת שלי לקרבת אלוהים שכבר לא ידעתי מה היא". כחלק מאיסוף החומרים לפרויקט הפיוטים, ובהמלצתו של חבר, החל הרוש לפקוד את בית הכנסת בדימונה כדי ללקט שם פיוטים משירת הבקשות. וכך, במהלך לימודיו (בשנת 2007) הקים - ומאז הוא מוביל - את פרויקט "קדמה".

לקראת סוף לימודיו התחתן, עזב את האוניברסיטה לפני סיום התואר, והחל ללמוד נגינה על קמנצ'ה אצל פרץ אליהו ומארק אליהו. מנגן גם על נאי, עוד, סאז, קלרינט וגיטרה.

בוגר מגמת ביצוע של המחלקה למוזיקה מזרחית באקדמיה למוסיקה ולמחול בירושלים. זוכה מלגה על שם המלחין דאוד אל-כוויתי למבצעים. למד מוזיקה ערבית אצל פרופסור תייסיר אליאס, מוזיקה טורקית סופית אצל פרופסור וולטר פלדמן, מוזיקה פרסית ואזרית אצל פרופסור פרץ אליהו ואצל בנו - מארק אליהו. ניגן בתזמורת הערבית-יהודית.

מנחה סדנאות מקאם ומנהל מוזיקלית, לצד משה שלו, את "קדם" - קבוצת לימוד ויצירה של מוזיקאים המתכנסת על עתיקות עיר דוד ויוצרת מוזיקה מקורית היונקת מהחלל ומספר תהילים. מלמד מוזיקה ופיוט בישיבת כינור דוד.

ניגן לצד אהוד בנאי, ברי סחרוף דוד דאור, מורין נהדר, ארז לב ארי, הרב דוד מנחם, עמיחי בן דרור וזיו רווה. ניגן בקמנצ'ה, סאז, נאי ועוד בשיר "ניגון בעוד" באלבום "ריבוי העדין" של משה אוחיון. ניגן באלבום "ציפורי שיר" של צורית יעיר.

ב-2015 כתב ועיצב את פסקול סרט הסטודנטים "בינתיים מזל" שביימה מזל בן ישי.

ב-2015 הקים את אנסמבל "שיר ידידות" העוסק בשירת הבקשות של יהדות מרוקו. ב-2016 הוציא האנסמבל את האלבום "אעירה שחר". האלבום נוצר לאחר מחקר מעמיק והתנסות בלתי אמצעית בשירת הבקשות: במשך 6 שנים ביקר הרוש בבתי כנסת בהם קמים בלילה לשורר משירת הבקשות ממסורת מרוקו (העיקריים בהם הם בתי הכנסת בדימונה, ובראשם הפייטן רבי אברהם סויסה), ראיין פייטנים וחוקרים אודות מסורת זו, שורשיה וכיווני השפעתה והשווה בין לחנים ואופני ביצוע. בדיסק שרים גם דוד דאור וישי ריבו, וארז לב ארי השתתף בנגינה בחלק מהשירים.

נשוי ואב לשלושה, מתגורר בצור הדסה בירושלים.

==קישורים חיצוניים==
* 
* [http://nigunyerushalmy.blogspot.co.il/ הבלוג של אנסמבל ניגון ירושלמי]
* [https://www.facebook.com/nigun.yerushalmy דף הפייסבוק של אנסמבל ניגון ירושלמי]
* הערוץ של [https://www.youtube.com/channel/UC1SG69uBi5UjRVYmSV7CPrQ/feed?spfreload=10 ניגון ירושלמי], באתר יוטיוב
* נתנאל לייפר, [http://www.tarbut-blog.cet.ac.il/2013/11/מבוקש-ניגון-של-ירושלמים/ "מבוקש" - ניגון של ירושלמים], באתר "תרבות.il", 27 בנובמבר 2013
* 
* 
* 
* 
* 
* יצחק מאיר, [https://meirtv.com/shiurim/בא-בזמן-תוכניות-מיוחדת-עם-יצחק-מאיר-לכב/ בא בזמן - יום ירושלים], באתר [https://meirtv.com ערוץ מאיר] 
* דבורה גוטמן קיציס, [http://www.iba.org.il/moreshet/?entity=1098294&type=1&page=53 יש דבר כזה "ניגון ירושלמי"?], באתר רשת מורשת, 7 ביוני 2016 

===אילן קינן===
* 
* , [https://www.youtube.com/watch?v=-8Ej2atZEk8 חלק 2], [https://www.youtube.com/watch?v=r2_yLQKsxA8 חלק 3], [https://www.youtube.com/watch?v=OUYvlroZScg חלק 4], [https://www.youtube.com/watch?v=pqEe3ThZLPg חלק 5], [https://www.youtube.com/watch?v=Heo6gmzO20o חלק 6], [https://www.youtube.com/watch?v=lZtyexmaFSU חלק 7], [https://www.youtube.com/watch?v=a5XFi1Hz_CU חלק 8]
* נתנאל לייפר, [http://musicjew-netanel.blogspot.co.il/2013/01/blog-post_17.html נקודות של דרך - שלמה אילן קינן - ביקורת אלבום], באתר "מוזיקה יהודית מקורית", 17 בינואר 2013
* , [https://www.youtube.com/watch?v=mSdGA2QTslY חלק 2], [https://www.youtube.com/watch?v=54v04vDiqs0 חלק 3], [https://www.youtube.com/watch?v=HwnFi5XMUXI חלק 4]
* 
* , [https://www.youtube.com/watch?v=mim659wS8wQ&list=PLAE47B66B2215A005&index=10&spfreload=10 חלק 2]
* 
* 
* 
* 
* , [https://www.youtube.com/watch?v=NznIIZxPVjU חלק 2]
* 

===הלל מאלי===
* 
* 
* 
* 
* 
* 
* 
* 

===יוני שרון===
* 
* 
* 
* 
* 
* 

===משה שלו===
* [http://mosheshalev.blogspot.co.il/ האתר של משה שלו]
* 
* 
* 
* 
* 
* 
* 
* 

===יגל הרוש===
* [https://www.youtube.com/channel/UCbhVUhrQYcsoH4lEMC7qfDA?spfreload=10 יגל הרוש] - הערוץ של יגל הרוש באתר יוטיוב
* 
* 
* 
* 
* 
* 

==הערות שוליים==

קטגוריה:הרכבים מוזיקליים מירושלים
קטגוריה:הרכבים בכלים אותנטיים